Case ID: 1236275
Sentence 3: İş üzrə qəbul edilmiş məhkəmə aktları a) Birinci instansiya məhkəməsində icraat İddiaçı cavabdehlərə qarşı iddia ərizəsi ilə məhkəməyə müraciət edərək, ipoteka predmetinə dair keçirilmiş hərracın nəticələri haqqında Hərrac Mərkəzinin xx.xx.2019-cu il tarixli Y-95 nömrəli yekun protokolunun və həmin protokol əsasında bağlanmış xx.xx.2019-cu il tarixli hərracın yekunları üzrə əmlakın alqı-satqı müqaviləsinin ləğv edilməsi barədə qətnamə çıxarılmasını xahiş etmişdir.İddia tələbi onunla əsaslandırılmışdır ki, maddi çətinliklər və devalvasiya səbəbindən o, ödəniş qrafikinə uyğun ödəniş edə bilməmiş, kreditorun rəhbərliyi ilə danışmış, onlar da əsas borcu ödəsə, faiz və dəbbə pulunu siləcəklərini və mənzilin ipotekadan çıxarılacağını bildirmişlər, o da bu razılaşmaya əsasən 21.000 ABŞ dolları əsas borcu ödəmiş, lakin kreditorun rəhbərliyi vədinə əməl etməmiş, sonradan ona faiz və dəbbəni də ödəməli olduğunu bildirmiş, daha sonra evə gələn icra məmurlarından xəbər tutmuşdur ki, onun mənzilini hərracda kreditor 31.875 manata almışdır, halbuki mənzilin real dəyəri 120.000 manatdır.